Foto’s: Sport deur die lensOf naweke nou op SuperSportpark, Loftus Versfeld of Nuweland deurgebring word, Maroela Media se GB Jordaan is altyd gereed om ’n tikkie Suid-Afrikaanse sportgeskiedenis met sy kamera vas te vang. Hier is van die sterfotograaf se gunsteling-sportkiekies van die afgelope paar jaar. Siya Kolisi word deur sy spanmaats gelukgewens na sy pragdrie teen die Hane op Kingspark in Durban op 17 Junie 2017. Foto: GB Jordaan Gewigstootsensasie Kyle Blignaut tydens ’n oefensessie afgeneem. Foto: GB Jordaan ’n Jong Siya Kolisi probeer Pierre Spies stuit tydens ’n Superrugbywedstryd op Loftus Versfeld op 23 Februarie 2013. Foto: GB Jordaan Akani Simbine wen die 100 m op Pilditch-stadion op 30 Mei 2016. Foto: GB Jordaan Die Bulls se Marquit September vlieg deur die lug teen die Leeus in ’n Vodacombeker-wedstryd op Ellispark. Foto: GB Jordaan Handré Pollard op 25 Oktober 2014 in aksie teen die All Blacks op Ellispark. Foto: GB Jordaan TJ Perenara vat nie stories van kabouters tydens die uitvoer van die haka op 6 Oktober 2018 in Johannesburg nie. Foto: GB Jordaan Professionele gholfspeler Erna Breytenbach tydens ’n fotosessie op Dienste-gholfbaan by Voortrekkerhoogte. Erna het ’n paar maande na die fotosessie tragies in ’n motorongeluk omgekom. Foto: GB Jordaan Arno Botha op die aanval teen die Highlanders op Loftus Versfeld. Foto: GB Jordaan Malcolm Marx wys ŉ bietjie vinger in die rigting van ’n Argentynse speler in Durban. Foto: GB Jordaan ’n Atleet van Hoërskool Garsfontein seil oor ’n hekkie tydens ’n byeenkoms op die LC de Villiers-stadion. Foto: GB Jordaan Courtnall Skosan steek ’n stokkie voor die WP se driedruk-planne. Foto: GB Jordaan